

**Ministerstvo životného prostredia Slovenskej republiky**

ako riadiaci orgán pre Operačný program Kvalita životného prostredia

vyhlasuje

**25. VÝZVU NA PREDKLADANIE ŽIADOSTÍ O POSKYTNUTIE NENÁVRATNÉHO FINANČNÉHO PRÍSPEVKU**

**v znení usmernenia č. 2**

|  |  |  |  |
| --- | --- | --- | --- |
| **Zameranie** | | **Skvalitňovanie monitorovania ovzdušia** | |
| **Kód výzvy** | | **OPKZP-PO1-SC141-2017-25** | |
| **Prioritná os** | | **1** | |
| **Špecifický cieľ** | | **1.4.1** | |
| 1. **FORMÁLNE NÁLEŽITOSTI** | | | | | | |
| **Operačný program** | | | Operačný program Kvalita životného prostredia | | | |
| **Prioritná os** | | | 1. Udržateľné využívanie prírodných zdrojov prostredníctvom rozvoja environmentálnej infraštruktúry | | | |
| **Investičná priorita** | | | 1.4 Prijatie opatrení na zlepšenie mestského prostredia, revitalizácie miest, oživenia a dekontaminácie opustených priemyselných areálov (vrátane oblastí, ktoré prechádzajú zmenou), zníženie miery znečistenia ovzdušia a podpory opatrení na zníženie hluku | | | |
| **Špecifický cieľ** | | | 1.4.1 Zníženie znečisťovania ovzdušia a zlepšenie jeho kvality | | | |
| **Schéma štátnej pomoci** | | | Neuplatňuje sa | | | |
| **Fond** | | | Kohézny fond | | | |
|  | | |  | | | |
| **Poskytovateľ** | | | | | | |
| Názov | | | Ministerstvo životného prostredia Slovenskej republiky  (ďalej aj „poskytovateľ“) | | | |
| Adresa | | | Námestie Ľ. Štúra 1, 812 35 Bratislava | | | |
|  | | | | | | |
| **Dĺžka trvania výzvy na predkladanie žiadostí o poskytnutie nenávratného finančného príspevku (ďalej len „výzva“)** | | | | | | |
| Typ výzvy | | | Otvorená | | | |
| Dátum vyhlásenia | | | 14. júl 2017 | | | |
| Dátum uzavretia | | | Poskytovateľ uzavrie výzvu na predkladanie žiadostí o poskytnutie nenávratného finančného príspevku (ďalej len „výzva“) v prípade vyčerpania finančných prostriedkov vyčlenených na výzvu alebo na základe rozhodnutia poskytovateľa, najmä z dôvodu nedostatočného dopytu[[1]](#footnote-1) zo strany potenciálnych žiadateľov. Presný dátum uzavretia výzvy poskytovateľ zverejní na webovom sídle [www.op-kzp.sk](http://www.op-kzp.sk) a to najneskôr mesiac pred plánovaným dátumom uzavretia výzvy. | | | |
|  | | | | | | |
| **Indikatívna výška finančných prostriedkov vyčlenených na výzvu (zdroje EÚ)** | | | | | | |
| 1. Indikatívna výška finančných prostriedkov zo zdrojov EÚ vyčlenených na výzvu je **37 000 000,00 EUR**. 2. K výške zdrojov EÚ je vyčlenená príslušná výška finančných prostriedkov štátneho rozpočtu v súlade so [**Stratégiou financovania Európskych štrukturálnych a investičných fondov pre programové obdobie 2014 – 2020**](http://www.finance.gov.sk/Default.aspx?CatID=11623)(ďalej len „Stratégia financovania EŠIF“). 3. Indikatívna výška finančných prostriedkov vyčlenených na túto výzvu je zároveň rozdelená v závislosti od oprávnených podaktivít aktivity C „Skvalitňovanie monitorovania ovzdušia“ OP KŽP nasledovne:  |  |  | | --- | --- | | **Podaktivity aktivity C OP KŽP\*\*** | **Indikatívna výška finančných prostriedkov** | | C1 Zlepšenie a skvalitnenie Národného monitorovacieho systému kvality ovzdušia vrátane jeho obnovy, údržby, rozšírenia a akreditácií ako aj odbornej podpory | 18 000 000 EUR | | C.2 Zlepšenie úrovne Národného emisného informačného systému, vrátane zabezpečenia predkladania správ a informácií v elektronickej podobe povinnými osobami; najmä zavedenie nových aplikovaných modulov NEIS podľa požiadaviek na informovanie verejnosti a reportingových povinností | 300 000 EUR | | C.3 Zlepšenie úrovne Národného registra znečisťovania | 1 125 000 EUR | | C.4 Podpora modelových výpočtov znečistenia ovzdušia a chemických analýz | 17 575 000 EUR |   \*\*značenie oprávnenej podaktivity a jej vecné vymedzenie ako je uvedené v podmienke poskytnutia príspevku č. 13  Indikatívna výška finančných prostriedkov je (v súlade s § 17 ods. 2 písm. f) zákona o príspevku z EŠIF[[2]](#footnote-2)) formálnou náležitosťou výzvy. Poskytovateľ je v súlade s § 17 ods. 7 zákona o príspevku z EŠIF oprávnený po zverejnení výzvy zmeniť formálne náležitosti výzvy.  Prípadná zmena indikatívnej výšky finančných prostriedkov vyčlenených na výzvu, resp. v rámci jednotlivých podaktivít, vrátane zdôvodnenia tejto zmeny bude zverejnená na webovom sídle [www.op-kzp.sk](http://www.op-kzp.sk) v súlade s pravidlami podľa kap. 4 tejto výzvy. Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania žiadostí o poskytnutie nenávratného finančného príspevku (ďalej aj ,,žiadosť o NFP“ alebo ,,ŽoNFP“). Aktuálne disponibilná (zostávajúca) indikatívna výška finančných prostriedkov vyčlenených na výzvu je priebežne aktualizovaná na webovom sídle [www.op-kzp.sk](http://www.op-kzp.sk/vyzvy/aktualne-vyzvy/).   |  | | --- | | ***Z uvedeného dôvodu odporúčame žiadateľom pravidelne sledovať na webovom sídle*** [***www.op-kzp.sk***](http://www.op-kzp.sk/vyzvy/aktualne-vyzvy/) ***informáciu o aktuálne disponibilnej (zostávajúcej) indikatívnej výške finančných prostriedkov vyčlenených na výzvu.*** |   **V prípade, ak dopyt predložených ŽoNFP dosiahne aktuálne disponibilnú indikatívnu výšku finančných prostriedkov vyčlenených na výzvu, resp. v rámci príslušnej podaktivity, poskytovateľ bezodkladne zverejní túto informáciu na svojom webovom sídle** [www.op-kzp.sk](http://www.op-kzp.sk) **v súlade s pravidlami podľa kap. 4 tejto výzvy. Súčasťou tejto informácie je aj upozornenie o plánovanom uzavretí výzvy, resp. časti výzvy za alokáciu príslušnej podaktivity, pričom informácia je zverejnená najneskôr mesiac pred plánovaným dátumom uzavretia výzvy, resp. jej časti.**  Bez ohľadu na predchádzajúcu vetu,skutočný dátum uzavretia výzvy, resp. jej časti bude zverejnený na webovom sídle [www.op-kzp.sk](http://www.op-kzp.sk) s ohľadom na objem žiadostí o NFP predložených nad aktuálne disponibilnú indikatívnu výšku finančných prostriedkov vyčlenených na výzvu, resp. jednotlivých podaktivít, pričom možnosť uzavretia výzvy, resp. jej časti nie je obmedzená termínmi uzavretia jednotlivých hodnotiacich kôl. | | | | | | |
| **Financovanie projektu** | | | | | | |
| Financovanie celkových oprávnených výdavkov projektu bude v rámci tejto výzvy realizované v súlade s pravidlami stanovenými v platnej [***Stratégii financovania***](http://www.finance.gov.sk/Default.aspx?CatID=11623), a to nasledovne:   |  |  |  |  | | --- | --- | --- | --- | | **Žiadateľ** | **Zdroj financovania NFP** | **Výška spolufinancovania z príspevku v % (NFP)** | **Výška spolufinancovania zo zdrojov prijímateľa v %** | | 1. príspevková organizácia MŽP SR poverená činnosťami v oblasti ochrany ovzdušia | Kohézny fond (KF) + štátny rozpočet (ŠR) | 100  z toho: 85 KF a 15 ŠR | 0 | | 1. Subjekty územnej samosprávy | Kohézny fond (KF) + štátny rozpočet (ŠR) | 95  z toho: 85 KF a 10 ŠR | 5 | | 1. Subjekty ústrednej správy (ústredné orgány štátnej správy[[3]](#footnote-3), štátne rozpočtové a štátne príspevkové organizácie) | Kohézny fond (KF) + štátny rozpočet (ŠR) | 100  z toho: 85 KF a 15 ŠR | 0 | | 1. Subjekty ústrednej správy (iné ako ústredné orgány štátnej správy3, štátne rozpočtové a štátne príspevkové organizácie) | Kohézny fond (KF) + štátny rozpočet (ŠR) | 95  z toho: 85 KF a 10 ŠR | 5 | | 1. Združenia fyzických alebo právnických osôb (z verejného sektora) | Kohézny fond (KF) + štátny rozpočet (ŠR) | 95  z toho: 85 KF a 10 ŠR | 5 | | 1. Neziskové organizácie poskytujúce všeobecne prospešné služby | Kohézny fond (KF) + štátny rozpočet (ŠR) | 95  z toho: 85 KF a 10 ŠR | 5 | | 1. Ministerstvo vnútra SR - okresné úrady (na plnenie úloh podľa zákona o ovzduší)[[4]](#footnote-4) | Kohézny fond (KF) + štátny rozpočet (ŠR) | 100  z toho: 85 KF a 15 ŠR | 0 | | | | | | | |
| **Časový harmonogram konania o žiadosti o NFP** | | | | | | |
| Táto výzva je vyhlásená vo forme otvorenej výzvy. Schvaľovanie žiadostí o NFP prebieha systémom hodnotiacich kôl (alebo aj „posudzovaných časových období“).  **Možnosť priebežného predkladania žiadostí o NFP nie je obmedzená stanovenými termínmi uzavretia jednotlivých hodnotiacich kôl. Žiadateľ môže predložiť žiadosť o NFP poskytovateľovi kedykoľvek počas trvania otvorenej výzvy.** Termíny uzavretia prvých dvoch hodnotiacich kôl sú stanovené v tabuľke nižšie. Ďalšie hodnotiace kolá sa budú uzatvárať v intervale **3 mesiacov**, pričom tento interval zohľadňuje predpokladaný počet prijatých žiadostí o NFP a primeraný časový limit na schvaľovanie žiadostí o NFP.  **S cieľom optimalizovať proces schvaľovania žiadostí o NFP si poskytovateľ vyhradzuje právo počas trvania výzvy aktualizovať termíny uzavretia jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia termínov uzavretia hodnotiacich kôl sa považuje za zmenu formálnych náležitostí výzvy.**  **Harmonogram hodnotiacich kôl**   |  | | --- | | **Hodnotiace kolo n**  *(Uzavretie jednotlivých hodnotiacich kôl v určenom intervale)* | | **Termín uzavretia hodnotiaceho kola**  (*lehota 35 pracovných dní na vydanie rozhodnutia o ŽoNFP začína plynúť pracovným dňom nasledujúcim po termíne uzavretia príslušného hodnotiaceho kola*) |   **Stanovené hodnotiace kolá**   |  |  |  | | --- | --- | --- | | **Termín uzavretia hodnotiaceho kola 1** | **Termín uzavretia hodnotiaceho kola 2** | **Termín uzavretia hodnotiaceho kola n** | | 16. október 2017 | 31. december 2017 | v intervale 3 mesiacov od termínu uzavretia predchádzajúceho hodnotiaceho kola |   V prípade, ak termín uzavretia hodnotiaceho kola pripadne na deň pracovného pokoja, považuje sa za termín uzavretia hodnotiaceho kola prvý nasledujúci pracovný deň.  Žiadateľ je o výsledku konania o predloženej žiadosti o NFP informovaný rozhodnutím poskytovateľa **o schválení žiadosti o NFP, o neschválení žiadosti o NFP** alebo rozhodnutím **o zastavení konania o žiadosti o NFP**.  Poskytovateľ zabezpečí pre všetky žiadosti o NFP schvaľované v rámci príslušného hodnotiaceho kola vydanie rozhodnutia najneskôr v termíne do **35 pracovných dní** **od termínu uzavretia príslušného hodnotiaceho kola** (príklad priebehu zaraďovania priebežne predkladaných žiadostí o NFP do príslušných hodnotiacich kôl je uvedený v kapitole 4 *Príručky pre žiadateľa o nenávratný finančný príspevok v rámci výzvy na predkladanie žiadostí o NFP s kódom OPKZP-PO1-SC141-2017-25*, ktorá tvorí prílohu č. 2 výzvy (ďalej len “Príručka pre žiadateľa“). Do lehoty na vydanie rozhodnutia sa nezapočítava lehota potrebná na predloženie chýbajúcich náležitostí zo strany žiadateľa, keďže dňom odoslania žiadosti na doplnenie chýbajúcich náležitostí žiadateľovi sa plynutie lehoty na vydanie rozhodnutia prerušuje. Prerušená lehota začína plynie ďalej dňom doručenia chýbajúcich náležitostí poskytovateľovi. Poskytovateľ si vyhradzuje právo na predĺženie lehoty na vydanie rozhodnutia o žiadosti o NFP v prípade nemožnosti ukončiť konanie o ŽoNFP podľa predchádzajúcej vety a udelenia výnimky zo Systému riadenia európskych štrukturálnych a investičných fondov Centrálnym koordinačným orgánom. Informáciu o predĺžení lehoty na vydanie rozhodnutia o NFP poskytovateľ zverejní na svojom webovom sídle [www.op-kzp.sk](http://www.op-kzp.sk).  **Podrobnosti o procese schvaľovania žiadostí o NFP sú uvedené v Príručke pre žiadateľa.** | | | | | | |
| **Miesto a spôsob podania žiadosti o NFP** | | | | | | |
| Žiadateľ predkladá formulár ŽoNFP a všetky prílohy žiadosti o NFP elektronicky prostredníctvom verejnej časti ITMS 2014+. Po odoslaní dokumentácie cez ITMS2014+ je žiadateľ povinný predložiť poskytovateľovi formulár ŽoNFP (bez príloh, ktoré už zaslal cez ITMS2014+) prostredníctvom:   1. **e-schránky**[[5]](#footnote-5) alebo 2. **v listinnej podobne**   V prípade, ak niektoré z príloh žiadosti o NFP nebolo možné z technických príčin, (napr. z dôvodu obmedzení veľkosti predkladaných príloh) predložiť cez ITMS2014+, tieto je žiadateľ povinný osobitne zaslať v listinnej podobe.  Adresa na doručovanie dokumentov v listinnej podobe:  **Ministerstvo životného prostredia Slovenskej republiky**  **Sekcia environmentálnych programov a projektov**  **Odbor posudzovania projektov**  **Karloveská 2**  **841 04 Bratislava**  Dokumenty predkladané v listinnej podobe je možné predložiť na vyššie uvedenú adresu jedným z nasledovných spôsobov:   * osobne v pracovné dni v čase 8:30 – 12:00 a 12:30 – 15:00, * doporučenou poštou, * kuriérskou službou.   Žiadateľ je v zmysle § 19 zákona o príspevku z EŠIF povinný predložiť žiadosť o NFP riadne, včas a vo forme určenej poskytovateľom.  Podmienky, ktoré musí žiadateľ splniť na to, aby bola žiadosť o NFP predložená riadne, včas a vo forme určenej poskytovateľom, vrátane presného procesného postupu a technicko-organizačných náležitostí pri predkladaní žiadosti o NFP, ako aj postup pri získavaní prístupu žiadateľa do verejnej časti ITMS2014+, sú bližšie špecifikované v kapitole 2 Príručky pre žiadateľa.  V prípade, ak žiadateľ nepredloží žiadosť o NFP riadne, včas a v určenej forme v zmysle inštrukcií uvedených v Príručke pre žiadateľa, poskytovateľ zastaví konanie o žiadosti. | | | | | | |
| **Kontaktné údaje poskytovateľa a spôsob komunikácie s poskytovateľom** | | | | | | |
| Informácie týkajúce sa tejto výzvy je možné získať na webovom sídle [www.op-kzp.sk](http://www.op-kzp.sk) a zároveň jednou z nasledovných foriem:  **Listinnou formou na adrese poskytovateľa:**  *Ministerstvo životného prostredia Slovenskej republiky*  *Sekcia environmentálnych programov a projektov*  *Karloveská 2*  *841 04 Bratislava*  **Elektronickou formou na e-mailovej adrese:** [vyzvy.opkzp@enviro.gov.sk](mailto:vyzvy.opkzp@enviro.gov.sk)  **Telefonicky na telefónnom čísle:** +421 906 314 282 v nasledujúcich dňoch:  **Pondelok, streda, piatok** v čase od 8:30 – 12:30  **Utorok, štvrtok** v čase od 11:30 – 15:30.  Poskytovateľ zároveň zverejňuje na svojom webovom sídle [www.op-kzp.sk](http://www.op-kzp.sk/obsah-faq/) často kladené otázky žiadateľov všeobecného charakteru, spolu s príslušnými odpoveďami (v kategórii: „Často kladené otázky (FAQ)“).  Záväzný charakter majú informácie zverejnené na webovom sídle [www.op-kzp.sk](http://www.op-kzp.sk), ako aj informácie poskytnuté  písomnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.  Ďalšie informačné kanály pre poskytovanie doplnkových informácií k výzve, ktoré môže poskytovateľ využiť, sú najmä nasledovné:   * informačné semináre pre potenciálnych žiadateľov o NFP, * informačné a propagačné materiály (plagáty, letáky, informačné panely, publikácie, tlačové informácie a pod.), * tlačové konferencie, prezentácie, informácie v novinách, časopisoch, TV a rozhlase, internetových portáloch.   Konkrétne informačné aktivity vo vzťahu k tejto výzve zverejní poskytovateľ na svojom webovom sídle [www.op-kzp.sk](http://www.op-kzp.sk).  **Upozorňujeme žiadateľov, aby priebežne sledovali webové sídlo** [www.op-kzp.sk](http://www.op-kzp.sk)**, kde budú v prípade potreby zverejňované aktuálne informácie súvisiace s vyhlásenou výzvou.** | | | | | | |
| 1. **PODMIENKY POSKYTNUTIA PRÍSPEVKU** | | | | | | |
| Podmienky poskytnutia príspevku predstavujú súbor podmienok overovaných poskytovateľom v procese schvaľovania žiadosti o NFP (konanie o žiadosti podľa § 19 zákona o príspevku z EŠIF), ktoré musí žiadateľ/prijímateľ splniť na to, aby mu bol schválený a následne vyplatený príslušný NFP.  Ak v čase medzi vydaním rozhodnutia o schválení žiadosti o NFP a uzavretím Zmluvy o poskytnutí NFP poskytovateľ zistí, že niektorá z podmienok poskytnutia príspevku nie je splnená, pristúpi k informovaniu štatutárneho orgánu poskytovateľa o potrebe uplatnenia mimoriadneho opravného prostriedku v súlade s § 24 zákona o príspevku z EŠIF.  Ak počas trvania zmluvného vzťahu medzi poskytovateľom a prijímateľom (na základe uzavretej Zmluvy o poskytnutí NFP) dôjde k zisteniu, že niektorá z podmienok poskytnutia príspevku nie je splnená, poskytovateľ je oprávnený vyvodiť právne dôsledky vo vzťahu k prijímateľovi v súlade s príslušnými ustanoveniami uzavretej Zmluvy o poskytnutí NFP.  V nasledujúcej tabuľke je uvedené znenie a stručný popis podmienok poskytnutia príspevku. Podrobnejšia špecifikácia jednotlivých podmienok poskytnutia príspevku, ako aj spôsob preukázania ich splnenia a spôsob ich overovania zo strany poskytovateľa, vrátane presnej špecifikácie požiadaviek na predloženie povinných príloh žiadosti o NFP sú bližšie definované vPríručke pre žiadateľa. | | | | | | |
| Kategória podmienok poskytnutia príspevku: **OPRÁVNENOSŤ ŽIADATEĽA** | | | | | | |
| P.č. | Znenie podmienky poskytnutia príspevku | | | | Stručný popis podmienky poskytnutia príspevku | |
| **1** | **Právna forma** | | | | V rámci tejto výzvy sú oprávnenými žiadateľmi nasledovné subjekty:   1. Príspevková organizácia MŽP SR poverená činnosťami v oblasti ochrany ovzdušia, 2. Subjekty územnej samosprávy: 3. obce a vyššie územné celky (ďalej len „VÚC“), 4. rozpočtové organizácie a príspevkové organizácie zriadené obcou alebo vyšším územným celkom, 5. združenia s výlučnou účasťou obcí, ktoré vznikli na základe zákona č. 369/1990 zb. o obecnom zriadení (§ 20b až § 20f) alebo na základe zákona č. 40/1964 Zb. Občiansky zákonník (§ 20f až §21). V Registri organizácií vedenom Štatistickým registrom Slovenskej republiky musia mať takéto združenia zároveň v rámci druhu vlastníctva evidované „Vlastníctvo územnej samosprávy“. 6. Subjekty ústrednej správy: 7. ústredné orgány štátnej správy3, 8. štátne rozpočtové organizácie, 9. štátne príspevkové organizácie, 10. Subjekty ústrednej správy: 11. verejná vysoká škola 12. subjekty zapísané a zaradené v Registri organizácií vedenom Štatistickým úradom Slovenskej republiky v ústrednej správe 13. Združenia fyzických alebo právnických osôb (z verejnej správy[[6]](#footnote-6)), 14. Neziskové organizácie poskytujúce všeobecne prospešné služby, 15. MV SR - okresné úrady s plnením úloh podľa zákona o ovzduší4   Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa, musí byť riadne splnomocnená na výkon predmetných úkonov.  Oprávnenosť vyššie uvedených právnych foriem žiadateľa je obmedzená vo vzťahu k podporovaným podaktivitám OP KŽP nasledovne:   |  |  |  |  |  | | --- | --- | --- | --- | --- | | **Právna forma\*** | **Oprávnená podaktivita OP KŽP\*\*** | | | | | **C1** | **C2** | **C3** | **C4** | | **1** | **x** | **x** | **x** | **x** | | **2** | **x** |  |  | **x** | | **3** | **x** | **x[[7]](#footnote-7)** |  | **x** | | **4** | **x** |  |  | **x** | | **5** | **x** |  |  | **x** | | **6** | **x** |  |  | **x** | | **7** | **x** | **x** |  | **x** |   \*číslo označuje odseky, v rámci ktorých boli definované príslušné právne formy  \*\*značenie oprávnenej podaktivity a jej vecné vymedzenie ako je uvedené v podmienke poskytnutia príspevku č. 13  x – značí oprávneného žiadateľa pre príslušnú podkativitu | |
| **2** | **Podmienka nebyť dlžníkom na daniach** | | | | Žiadateľ nesmie byť dlžníkom na daniach. | |
| **3** | **Podmienka nebyť dlžníkom poistného na zdravotnom poistení** | | | | Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v SR. | |
| **4** | **Podmienka nebyť dlžníkom na sociálnom poistení** | | | | Žiadateľ nesmie byť dlžníkom na sociálnom poistení. | |
| **5** | **Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | | | | Voči žiadateľovi nesmie byť vedené konkurzné konanie ani reštrukturalizačné konanie, žiadateľ nesmie byť v konkurze alebo v reštrukturalizácii.  **Podmienka sa nevzťahuje žiadateľa, ktorým je subjekt podľa § 2 zákona o konkurze a reštrukturalizácii[[8]](#footnote-8)**. | |
| **6** | **Podmienka zákazu vedenia výkonu rozhodnutia voči žiadateľovi** | | | | Voči žiadateľovi nesmie byť vedený výkon rozhodnutia.  Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.  **Podmienka sa nevzťahuje na žiadateľa, ktorým je ústredný orgán štátnej správy3 a štátna rozpočtová organizácia.** | |
| **7** | **Podmienka, že žiadateľ nie je podnikom v ťažkostiach** | | | | Žiadateľmi nemôžu byť v súlade s čl. 2 ods. 2, písm. e) nariadenia o KF[[9]](#footnote-9) podniky v ťažkostiach „*ako sú vymedzené v právnych predpisoch Únie o štátnej pomoci*“.  Bližšie sú podmienky pre určenie splnenia podmienky poskytnutia príspevku sú upravené v dokumente [***Inštrukcia k určeniu podniku v ťažkostiach***](http://www.op-kzp.sk/obsah-dokumenty/instrukcia-k-urceniu-podniku-v-tazkostiach/)*[[10]](#footnote-10)*.  **Podmienka sa nevzťahuje na žiadateľa, ktorým je ústredný orgán štátnej správy, štátna rozpočtová organizácia a štátna príspevková organizácia.** | |
| **8** | **Podmienka finančnej spôsobilosti spolufinancovania projektu** | | | | Žiadateľ musí byť finančne spôsobilý na spolufinancovanie projektu.  Finančná spôsobilosť na spolufinancovanie projektu znamená, že žiadateľ má zabezpečené finančné prostriedky minimálne na spolufinancovanie oprávnených výdavkov projektu.  Výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným NFP. | |
| **9** | **Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 7 ods. 8 a § 8 ods. 6/§ 8a ods. 4 zákona o podpore regionálneho rozvoja** | | | | Žiadateľ, ktorým je obec, alebo vyšší územný celok (ďalej len „VÚC“), musí mať schválený program rozvoja obce/VÚC, spoločný program rozvoja obcí a príslušnú územnoplánovaciu dokumentáciu v súlade s ustanovením § 7 ods. 8 (VÚC) alebo § 8 ods. 6/§ 8a ods. 4 (obec) zákona o podpore regionálneho rozvoja[[11]](#footnote-11).  **Podmienka sa vzťahuje výlučne na žiadateľa, ktorým je obec a VÚC.** | |
| **10** | **Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o žiadosti o NFP neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | | | | Žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o žiadosti o NFP nemôžu byť právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe. | |
| **11** | **Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu****[[12]](#footnote-12)** | | | | Žiadateľovi, ktorým je právnická osoba, nemôže byť právoplatne uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti právnických osôb.  **Podmienka sa nevzťahuje na žiadateľa, ktorým je subjekt podľa § 5 zákona o trestnej zodpovednosti právnických osôb12.** | |
| **12** | **Podmienka, že žiadateľ je zapísaný v registri partnerov verejného sektora podľa osobitného predpisu****[[13]](#footnote-13)** | | | | Žiadateľ musí byť zapísaný v registri partnerov verejného sektora podľa osobitného predpisu13.  **Uvedená podmienka sa nevzťahuje žiadateľa, ktorým je subjekt verejnej správy podľa § 3 zákona o rozpočtových pravidlách verejnej správy6.** | |
| Kategória podmienok poskytnutia príspevku: **OPRÁVNENOSŤ AKTIVÍT REALIZÁCIE PROJEKTU** | | | | | | |
| **13** | **Podmienka oprávnenosti aktivít projektu** | | | | Hlavné aktivity projektu musia byť vo vecnom súlade s typmi oprávnených aktivít OP KŽP, na realizáciu ktorých je vyhlásená táto výzva.  **V rámci špecifického cieľa 1.4.1 Zníženie znečisťovania ovzdušia a zlepšenie jeho kvality** je pre túto výzvu oprávnený nasledovný typ aktivity:  **Aktivita C. Skvalitňovanie monitorovania ovzdušia**  V rámci uvedenej aktivity budú podporované výlučne tieto podaktivity:   * **C.1 Zlepšenie a skvalitnenie Národného monitorovacieho systému kvality ovzdušia (ďalej aj „NMSKO“) vrátane jeho obnovy, údržby, rozšírenia a akreditácií ako aj odbornej podpory. Predmet podpory sa vzťahuje na:**  1. **existujúce odberné miesta NMSKO;** 2. **vytvorenie odberných miest na novovybudovaných monitorovacích staniciach, ktoré sa stanú súčasťou NMSKO;**  * **C.2 Zlepšenie úrovne Národného emisného informačného systému (ďalej aj „NEIS“), vrátane zabezpečenia predkladania správ a informácií v elektronickej podobe povinnými osobami; najmä zavedenie nových aplikovaných modulov NEIS podľa požiadaviek na informovanie verejnosti a reportingových povinností.** * **C.3 Zlepšenie úrovne Národného registra znečisťovania (ďalej aj „NRZ“);** * **C.4 Podpora modelových výpočtov znečistenia ovzdušia a chemických analýz.**   **Oprávnené na poskytnutie príspevku budú výlučne projekty, ktoré svojimi hlavnými aktivitami spadajú do definovaného rámca oprávnených podaktivít OP KŽP.**  **Za oprávnené na poskytnutie príspevku nie je možné považovať projekty, ktoré v rámci jednej ŽoNFP kombinujú viac oprávnených podaktivít OP KŽP; t.j. jedna ŽoNFP musí byť predložená práve na jednu oprávnenú podaktivitu OP KŽP.**  **Podaktivita OP KŽP je hlavnou aktivitou projektu.**  Projekty musia prispieť k plneniu požiadaviek:   * Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008), * Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (prepracované znenie) (Ú. v. EÚ L 334, 17.12.2010). * Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité znečisťujúce látky (Mimoriadne vydanie Ú. v. EÚ, kap. 15/zv.6) * Vykonávacie rozhodnutie Komisie 2011/850/EÚ z 12. decembra 2011, ktorým sa stanovujú pravidlá pre smernice Európskeho parlamentu a Rady 2004/107/ES a 2008/50/ES, pokiaľ ide o vzájomnú výmenu informácií a podávanie správ o kvalite okolitého ovzdušia, * Zákon č. 137/2010 Z. z. o ovzduší, * Zákon č. 205/2004 Z. z. o zhromažďovaní, uchovávaní a šírení informácií o životnom prostredí, * Vyhlášky č. 244/2016 Z. z. Ministerstva životného prostredia Slovenskej republiky o kvalite ovzdušia   **Súhlasné stanovisko gestora v oblasti ochrany ovzdušia k realizácii hlavných aktivít projektu C1 a C4**  V prípade hlavných aktivít projektu C1 a C4 preukazuje žiadateľ prostredníctvom súhlasného stanoviska gestora relevantnosť ním realizovaných hlavných aktivít projektu k ochrane ovzdušia na národnej úrovni.  Žiadatelia iní ako príspevková organizácia MŽP SR poverená činnosťami v oblasti ochrany ovzdušia, realizujúci aktivity C1 a C4 sú povinní zaviazať sa poskytovať výstupy projektu, na účely plnenia vyššie uvedených legislatívnych požiadaviek, príspevkovej organizácii MŽP SR poverenej činnosťami v oblasti ochrany ovzdušia v požadovanej kvalite, čase a forme.  Oprávnené na financovanie budú len tie výdavky, ktoré súvisia s hlavnou aktivitou projektu, ku ktorej vydal gestor súhlasné stanovisko.  Gestorom v oblasti ochrany ovzdušia je Sekcia zmeny klímy a ochrany ovzdušia, Odbor ochrany ovzdušia Ministerstva životného prostredia Slovenskej republiky. | |
| **14** | **Podmienka, že žiadateľ neukončil fyzickú realizáciu všetkých oprávnených aktivít projektu pred predložením žiadosti o NFP** | | | | Žiadateľ nesmie ukončiť fyzickú realizáciu všetkých hlavných aktivít projektu, t.j. plne zrealizovať všetky hlavné aktivity projektu pred predložením ŽoNFP poskytovateľovi. | |
| Kategória podmienok poskytnutia príspevku: **OPRÁVNENOSŤ VÝDAVKOV REALIZÁCIE PROJEKTU** | | | | | | |
| **15** | **Podmienka, že výdavky projektu sú oprávnené** | | | | Výdavky projektu musia byť preukázateľne oprávnené na financovanie z OP KŽP, čo znamená, že sú v súlade s podmienkami oprávnenosti podrobne definovanými v dokumente [***Príručka k oprávnenosti výdavkov pre dopytovo orientované projekty OP KŽP***](http://www.op-kzp.sk/obsah-dokumenty/prirucka-k-opravnenosti-vydavkov/)[[14]](#footnote-14) (ďalej len „*Príručka k oprávnenosti výdavkov*“) a sú v súlade s podmienkami upravenými v dokumente ***Osobitné podmienky oprávnenosti výdavkov***, ktorý tvorí prílohu č. 4 výzvy. | |
| Kategória podmienok poskytnutia príspevku: **OPRÁVNENOSŤ MIESTA REALIZÁCIE PROJEKTU** | | | | | | |
| **16** | **Podmienka, že projekt je realizovaný na oprávnenom území** | | | | Žiadateľ je povinný realizovať projekt na oprávnenom území.  Pre túto výzvu je oprávneným miestom realizácie projektu celé územie Slovenskej republiky (celý región NUTS I). | |
| Kategória podmienok poskytnutia príspevku: **KRITÉRIÁ PRE VÝBER PROJEKTOV** | | | | | | |
| **17** | **Podmienky splnenia kritérií pre výber projektov** | | | | Kritériá pre výber projektov pozostávajú z hodnotiacich kritérií a z výberových kritérií. ŽoNFP musí spĺňať hodnotiace kritériá a v prípade, že výška žiadaného NFP v žiadostiach o NFP hodnotených v príslušnom hodnotiacom kole presahuje zostatok disponibilnej alokácie výzvy, musí ŽoNFP spĺňať aj výberové kritériá.  Kritériá pre výber projektov vrátane spôsobu ich aplikácie sú uvedené v dokumente [***Kritériá pre výber projektov OP KŽP***](http://www.op-kzp.sk/wp-content/uploads/2015/07/Kriteria_na_vyber_projektov_OPKZP-verzia-2.0.pdf)[[15]](#footnote-15).  **Hodnotiace kritériá** sú aplikované odbornými hodnotiteľmi v procese odborného hodnotenia ŽoNFP. Prostredníctvom hodnotiacich kritérií posudzuje RO pre OP KŽP kvalitatívnu úroveň projektu predloženého prostredníctvom žiadosti o NFP. V rámci hodnotiacich kritérií sa v rámci aktivity C1 zohľadňuje aj osobitná usmerňujúca zásada výberu projektov definovaná v OP KŽP, podľa ktorej opatrenia na skvalitnenie monitorovacieho systému, ktoré nie sú súčasťou NMSKO, musia zabezpečiť dosiahnutie súladu s požiadavkami na prevádzku NMSKO.  **Výberové kritériá** sú aplikované len v prípadoch, keď z disponibilnej alokácie určenej na výzvu, resp. jej časť na príslušnú podaktivitu OP KŽP nie je možné podporiť všetky ŽoNFP, ktoré splnili kritériá odborného hodnotenia v príslušnom hodnotiacom kole. Na základe výberových kritérií poskytovateľ vyberá ŽoNFP, ktoré sú najvhodnejšie z pohľadu napĺňania stratégie OP KŽP. V prípade dostatočnej alokácie v rámci príslušného hodnotiaceho kola pre konkrétnu podaktivitu OP KŽP sa pri schvaľovaní ŽoNFP výberové kritériá neuplatňujú. | |
| Kategória podmienok poskytnutia príspevku: **SPÔSOB FINANCOVANIA** | | | | | | |
| **18** | **Podmienka relevantného spôsobu financovania – predfinancovanie, zálohové platby, refundácia** | | | | Spôsob financovania jednotlivých prijímateľov, t.j. predfinancovanie, zálohové platby, refundácia alebo ich kombinácia, sa stanovuje v súlade s platným [***Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020***](http://www.finance.gov.sk/Default.aspx?CatID=9348).  Forma poskytovaného príspevku: nenávratný finančný príspevok. | |
| Kategória podmienok poskytnutia príspevku: **PODMIENKY POSKYTNUTIA PRÍSPEVKU VYPLÝVAJÚCE Z OSOBITNÝCH PREDPISOV** | | | | | | |
| **19** | **Podmienky týkajúce sa štátnej pomoci a vyplývajúce zo schém štátnej pomoci** | | | | Oprávnené aktivity tak, ako sú stanovené touto výzvou, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podnikateľovi, pričom však nezáleží na právnej forme žiadateľa/prijímateľa a spôsobe jeho financovania. | |
| **20** | **Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu žiadosti o NFP** | | | | Žiadateľ nesmie porušiť zákaz nelegálnej práce a nelegálneho zamestnávania podľa osobitného predpisu[[16]](#footnote-16) za obdobie 5 rokov predchádzajúcich podaniu žiadosti o NFP. | |
| Kategória podmienok poskytnutia príspevku: **ĎALŠIE PODMIENKY POSKYTNUTIA PRÍSPEVKU** | | | | | | |
| **21** | **Oprávnenosť z hľadiska VO na hlavné aktivity projektu** | | | | Žiadateľ je povinný **mať najneskôr ku dňu predloženia ŽoNFP vyhlásené[[17]](#footnote-17) verejné obstarávanie/-a**[[18]](#footnote-18) **na všetky oprávnené výdavky projektu v rámci hlavných aktivít projektu**, ktoré budú realizované dodávateľsky (uskutočnenie stavebných prác, dodanie tovaru, poskytnutie služieb).  Žiadateľ nie je povinný mať najneskôr ku dňu predloženia ŽoNFP v vyhlásené verejné obstarávanie:   * na podlimitné zákazky na dodanie tovaru alebo poskytnutie služieb bežne dostupných na trhu, ktoré bude realizovať prostredníctvom elektronického trhoviska, * na zákazky s nízkou hodnotou podľa § 5 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní), na zadávanie ktorých sa vzťahuje postup podľa § 117 zákona o verejnom obstarávaní, * na zákazky, ktoré podliehajú výnimke v zmysle § 1 ods. 2 až 12 zákona o verejnom obstarávaní. | |
| **22** | **Podmienka mať vysporiadané majetkovo-právne vzťahy a povolenia na realizáciu aktivít projektu** | | | | Podmienka vysporiadania majetkovo-právnych vzťahov:  Nehnuteľnosti (pozemky a stavby) a hnuteľné veci, na ktorých dochádza k realizácii projektu, musia byť vo výlučnom vlastníctve žiadateľa, resp. žiadateľ musí mať k predmetným nehnuteľnostiam iné právo, na základe ktorého je oprávnený užívať všetky nehnuteľnosti, na ktorých má byť projekt realizovaný.  Podmienka mať povolenie na realizáciu aktivít projektu:  Žiadateľ je povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie) resp. iným povolením/vyjadrením v súlade s platnou právnou úpravou (napr. ohlásenie drobnej stavby), vrátane príslušnej projektovej dokumentácie (ak relevantné). | |
| **23** | **Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000** | | | | Projekt, ktorý je predmetom žiadosti o NFP nesmie mať významný nepriaznivý vplyv na územia sústavy NATURA 2000. | |
| **24** | **Oprávnenosť z hľadiska súladu s horizontálnymi princípmi** | | | | Projekt, ktorý je predmetom žiadosť o NFP musí byť v súlade s horizontálnymi princípmi udržateľný rozvoj, rovnosť mužov a žien a nediskriminácia, ktoré sú definované v Partnerskej dohode SR na roky 2014 – 2020 a v čl. 7 a 8 všeobecného nariadenia[[19]](#footnote-19). | |
| **25** | **Maximálna a minimálna výška príspevku** | | | | Minimálna výška príspevku na projekt sa nestanovuje.  Maximálna výška celkových oprávnených výdavkov projektu nesmie prekročiť sumu 37 mil. EUR. | |
| **26** | **Časová oprávnenosť realizácie projektu** | | | | V rámci výzvy nie je stanovená maximálna ani minimálna dĺžka realizácie projektu. Časová oprávnenosť výdavkov projektu, ktorá je uvedená v [*Príručke k oprávnenosti výdavkov*](http://www.op-kzp.sk/obsah-dokumenty/prirucka-k-opravnenosti-vydavkov/)***,*** však musí byť dodržaná. | |
| **27** | **Podmienky poskytnutia príspevku z hľadiska definovania merateľných ukazovateľov projektu** | | | | Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných v dokumente **Zoznam povinných merateľných ukazovateľov, vrátane ukazovateľov relevantných k HP**, ktorý tvorí prílohu č. 3 výzvy a v ktorom je uvedený aj spôsob, akým je určovaná plánovaná hodnota merateľných ukazovateľov, vrátane povinného stanovenia nenulových cieľových hodnôt relevantných merateľných ukazovateľov. | |
| **28** | **Podmienka zákazu opätovného predloženia žiadosti o NFP s rovnakým predmetom projektu v prípade neukončenia schvaľovacieho procesu** | | | | Žiadateľ nie je oprávnený predložiť ŽoNFP v rámci výzvy v prípade, ak ŽoNFP s rovnakým predmetom projektu už bola schválená v rámci tejto alebo inej výzvy OP KŽP, alebo ak schvaľovanie ŽoNFP s rovnakým predmetom projektu, ktorú žiadateľ plánuje predložiť ešte nebolo ukončené právoplatným rozhodnutím o ŽoNFP a stále prebieha konanie o predmetnej ŽoNFP (t.j. uvedené obmedzenie sa týka aj prípadov, kedy voči vydanému rozhodnutiu bolo podané odvolanie v súlade s § 22 zákona o príspevku z EŠIF a rozhodnutie nenadobudlo právoplatnosť).  Žiadateľ je oprávnený predložiť ŽoNFP s rovnakým predmetom projektu len v prípade, ak bol ukončený schvaľovací proces pôvodnej ŽoNFP vydaním právoplatného Rozhodnutia o neschválení alebo Rozhodnutia o zastavení konania. | |

|  |
| --- |
| **3. OVEROVANIE PODMIENOK POSKYTNUTIA PRÍSPEVKU A ĎALŠIE INFORMÁCIE K VÝZVE** |
| **Overovanie podmienok poskytnutia príspevku:**  Poskytovateľ v konaní o žiadosti o NFP overuje splnenie podmienok poskytnutia príspevku v súlade s výzvou a dokumentmi, na ktoré sa výzva odvoláva. Konanie o žiadosti o NFP začína doručením ŽoNFP riadne, včas a v určenej forme a prebieha v rámci nasledujúcich základných fáz:   1. Administratívne overenie 2. Odborné hodnotenie a výber 3. Opravné prostriedky (nepovinná časť konania)   Poskytovateľ je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o žiadosti o NFP priamo na mieste u žiadateľa.  Bližšie informácie o postupe poskytovateľa v rámci jednotlivých fáz konania sú dostupné v Príručke pre žiadateľa, kapitola 4.  O žiadosti o NFP môže byť v súlade so zákonom o príspevku z EŠIF rozhodnuté nasledovne:   1. vydaním rozhodnutia o schválení žiadosti o NFP, 2. vydaním rozhodnutia o neschválení žiadosti o NFP, 3. vydaním rozhodnutia o zastavení konania o žiadosti o NFP.   **Využitie zásobníka ŽoNFP (v súlade s § 21 zákona o príspevku z EŠIF)**  V rámci tejto výzvy poskytovateľ môže využiť tzv. zásobník projektov, t.j. zmeniť právoplatné rozhodnutie o neschválení žiadosti o NFP a rozhodnúť o schválení žiadosti o NFP za predpokladu, že budú splnené všetky nasledovné podmienky:   1. rozhodnutie o neschválení žiadosti o NFP bolo vydané len z dôvodu nedostatku finančných prostriedkov určených vo výzve, resp. jej časti za príslušnú podaktivitu OP KŽP a dôvod neschválenia bol explicitne uvedený v rozhodnutí o neschválení žiadosti o NFP, 2. poskytovateľ disponuje dostatočnými finančnými prostriedkami určenými na zabezpečenie financovania projektu, ktorý je predmetom žiadosti o NFP, 3. žiadateľ preukázateľne spĺňa podmienky poskytnutia príspevku určené vo výzve – overenie podmienok poskytnutia príspevku je predpokladom zmeny rozhodnutia o neschválení žiadosti o NFP, 4. žiadateľ so zmenou rozhodnutia súhlasí – nakoľko od vydania rozhodnutia mohol uplynúť dlhší čas a žiadateľ nemusí mať už záujem na schválení žiadosti o NFP, je podmienkou zmeny rozhodnutia aj súhlas žiadateľa so zmenou rozhodnutia.   Poskytovateľ je pri rozhodovaní o zmene rozhodnutia o neschválení žiadosti o NFP na rozhodnutie o schválení žiadosti o NFP viazaný poradím žiadostí o NFP, ktoré bolo určené na základe aplikácie kritérií pre výber projektov v konaní o žiadosti o NFP pre príslušnú podaktivitu OP KŽP, pričom najprv koná o žiadosti o NFP, ktorá dosiahla najvyššie umiestnenie spomedzi žiadostí o NFP pre príslušnú podaktivitu OP KŽP, ktoré nebolo možné schváliť z dôvodu nedostatku finančných prostriedkov určených vo výzve.  Využitie zásobníka projektov je na výlučnom rozhodnutí poskytovateľa a aj v prípade uvoľnenia dostatočných finančných prostriedkov nie je poskytovateľ povinný zmeniť rozhodnutie podľa predchádzajúceho odseku a môže rozhodnúť o využití disponibilných finančných prostriedkov iným spôsobom (napr. vyhlásiť novú výzvu).  **Zverejňovanie informácií:**  Poskytovateľ zverejní na webovom sídle [www.op-kzp.sk](http://www.op-kzp.sk/projekty/projekty-do-50-mil-e/) najneskôr do 60 pracovných dní od skončenia rozhodovania o žiadostiach o NFP v rámci každého hodnotiaceho kola **Zoznam schválených žiadostí o NFP** a **Zoznam neschválených žiadostí o NFP** v poradí určenom na základe aplikácie kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  Zároveň Centrálny koordinačný orgán zverejňuje na svojom webovom sídle údaje o zmluvách, ktoré nadobudli účinnosť, resp. o právoplatných rozhodnutiach podľa § 16 ods. 2 zákona o príspevku z EŠIF, v rozsahu podľa § 48 ods. 5 zákona o príspevku z EŠIF.  Žiadateľ berie na vedomie, že zverejňované informácie, ktoré sú považované za osobné údaje, sú poskytovateľ a Centrálny koordinačný orgán oprávnení zverejniť aj bez osobitného súhlasu žiadateľa v súlade s § 47 zákona o príspevku z EŠIF.  **Uzavretie Zmluvy o poskytnutí NFP:**  Po schválení ŽoNFP zašle sprostredkovateľský orgán – Slovenská agentúra životného prostredia[[20]](#footnote-20) písomný návrh na uzavretie Zmluvy o poskytnutí NFP žiadateľovi v prípade, že:   1. rozhodnutie o schválení ŽoNFP nadobudlo právoplatnosť 2. splnil podmienky určené vo výroku rozhodnutia podľa § 19 ods. 11 zákona o príspevku z EŠIF, ak boli podmienky vo výroku rozhodnutia určené a 3. žiadateľ poskytol súčinnosť potrebnú na uzavretie Zmluvy o poskytnutí NFP.   Bližšie podrobnosti a procesný postup pri uzatváraní Zmluvy o poskytnutí NFP je uvedený v Príručke pre žiadateľa, v kapitole 5.  **Podmienky poskytnutia príspevku stanovené v tejto výzve sú predmetom overovania v konaní o žiadosti o NFP a musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.** |
|  |
| **4. ZMENA A ZRUŠENIE VÝZVY** |
| Poskytovateľ je v súlade s § 17 ods. 6, 7 a 8 zákona o príspevku z EŠIF oprávnený výzvu zmeniť alebo zrušiť a to v prípadoch, kedy nie je možné konať o žiadostiach o NFP predložených na základe pôvodne vyhlásenej výzvy, alebo je zmena výzvy potrebná za účelom jej optimalizácie, resp. vhodnejšieho nastavenia.  Poskytovateľ je oprávnený vykonať **zmeny formálnych náležitostí** výzvy (§ 17 ods. 2 zákona o príspevku z EŠIF). Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je poskytovateľ oprávnený vykonať aj po uzavretí výzvy. Poskytovateľ v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.  Poskytovateľ je oprávnený výzvu **zmeniť** do uzavretia výzvy, ak sa zmenou podstatným spôsobom nezmenia podmienky poskytnutia príspevku určené vo výzve (povolenou zmenou je, napr. zmena formy preukazovania podmienky poskytnutia príspevku). Poskytovateľ umožní žiadateľom v primeranej lehote zmeniť ŽoNFP predložené do termínu zmeny výzvy o ktorých poskytovateľ nerozhodol, ak ide o takú zmenu, ktorou môžu byť skôr predložené ŽoNFP dotknuté a zároveň sa zmena výzvy týka aj ŽoNFP, ktoré boli predložené pred vykonaním zmeny.  V prípade legislatívnych zmien (novelizácia existujúceho všeobecne záväzného právneho predpisu alebo vydanie nového všeobecne záväzného právneho predpisu), ktoré majú alebo môžu mať vplyv na zmenu podmienok poskytnutia príspevku, takáto zmena **nepredstavuje zmenu výzvy** za predpokladu, že v dôsledku legislatívnych zmien nedôjde k zmene vecnej podstaty podmienky poskytnutia príspevku. Poskytovateľ v prípade legislatívnych zmien posudzuje žiadosti o NFP podľa aktuálne platného právneho predpisu, rešpektujúc prechodné ustanovenia všeobecne záväzného právneho predpisu. V prípade, ak legislatívne zmeny vyvolajú potrebu zmeny v podmienkach poskytnutia príspevku, poskytovateľ v nadväznosti na ich posúdenie rozhodne o potrebe zmeny alebo zrušenia výzvy.  V prípade zmien spojených s predkladaním žiadosti o NFP prostredníctvom ITMS2014+ (napr. zmeny v technickom spôsobe vypĺňania jednotlivých častí žiadosti o NFP), takéto zmeny **nepredstavujú zmenu výzvy** a o relevantných technických postupoch bude poskytovateľ žiadateľov informovať.  V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoNFP alebo iných častí výzvy alebo dokumentov týkajúcich sa výzvy) takéto zmeny **nepredstavujú zmenu výzvy** a o vykonaných opravách/úpravách RO pre OP KŽP informuje žiadateľov zverejnením na webovom sídle [www.op-kzp.sk](http://www.op-kzp.sk) (vrátane prípadného zverejnenia dokumentu s odstránenou technickou chybou).  Ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné financovať projekty na základe výzvy, poskytovateľ výzvu **zruší**. ŽoNFP predložené do dátumu zrušenia výzvy o ktorých poskytovateľ nerozhodol, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.  Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré sa výzva odvoláva a takéto zmeny majú vplyv na zmenu podmienok poskytnutia príspevku.  Zmena výzvy je realizovaná **formou usmernenia k výzve,** ktoré poskytovateľ zverejňuje na svojom webovom sídle  [www.op-kzp.sk](http://www.op-kzp.sk). Do vykonania zmeny výzvy formou usmernenia sa na výzvu vzťahujú podmienky poskytnutia príspevku a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s posledným zverejneným usmernením k výzve. Zrušenie výzvy je realizované **formou informácie o zrušení výzvy,** ktorú poskytovateľ zverejňuje na svojom webovom sídle[www.op-kzp.sk](http://www.op-kzp.sk).V usmernení/informácii poskytovateľ zároveň definuje, na aké ŽoNFP sa zmena vzťahuje, resp. či o ŽoNFP predložených do zrušenia výzvy rozhodne poskytovateľ podľa podmienok platných ku dňu predloženia ŽoNFP alebo ich vráti žiadateľovi.  **Každé usmernenie k výzve/informácia o zrušení výzvy** jasným spôsobom identifikuje zmeny výzvy vrátane zdôvodnenia ich vykonania, resp. zdôvodnenie zrušenia výzvy, ďalej dokumentáciu výzvy, ktorá je zmenou výzvy dotknutá a ŽoNFP, ktorých sa zmena výzvy týka. Poskytovateľ zverejňuje spolu s usmernením k výzve aj zmenou dotknuté príslušné dokumenty výzvy, v ktorých sú zmeny vykonané formou sledovania zmien.  Zmena výzvy, resp. zrušenie výzvy je účinné v súlade s informáciou uvedenou v usmernení k výzve/informácii o zrušení výzvy, najskôr však dňom zverejnenia na webovom sídle [www.op-kzp.sk](http://www.op-kzp.sk). |

|  |  |
| --- | --- |
| **5. PRÍLOHY VÝZVY** | |
| 1. | Formulár žiadosti o NFP |
| 2. | Príručka pre žiadateľa |
| 3. | Zoznam povinných merateľných ukazovateľov projektu, vrátane ukazovateľov relevantných k HP |
| 4. | Osobitné podmienky oprávnenosti výdavkov |
| 5. | Predbežná informácia pre žiadateľov |
| 6. | Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom |

1. Za nedostatočný dopyt sa považuje situácia, kedy výška žiadaného nenávratného finančného príspevku v žiadostiach o poskytnutie nenávratného finančného príspevku predložených a zaregistrovaných v druhom alebo ktoromkoľvek neskoršom kole neprekročí 50% zostatku disponibilnej alokácie na výzvu. [↑](#footnote-ref-1)
2. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. [↑](#footnote-ref-2)
3. V zmysle zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov [↑](#footnote-ref-3)
4. Zákon č. 137/2010 z. z. o ovzduší v znení neskorších predpisov [↑](#footnote-ref-4)
5. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. Postupy súvisiace s e-schránkou sú popísané v kapitole 2 Príručky pre žiadateľa. [↑](#footnote-ref-5)
6. § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov [↑](#footnote-ref-6)
7. Pri tomto type aktivity, je oprávneným žiadateľom výlučne subjekt ústrednej správy na účely plnenia úloh podľa § 23 písm. h) zákona č. 137/2010 o ovzduší [↑](#footnote-ref-7)
8. Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-8)
9. Nariadenie Európskeho parlamentu a Rady (EÚ) č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006. [↑](#footnote-ref-9)
10. Na túto výzvy sa vzťahuje Inštrukcia k určeniu podniku v ťažkostiach, verzia 3.1. [↑](#footnote-ref-10)
11. Zákon č. 309/2014 Z. z., ktorým sa mení a dopĺňa zákon č. 539/2008 Z. z. o podpore regionálneho rozvoja. Program rozvoja obce bol v súlade so zákonom č. 539/2008 Z. z. účinným do 1.1.2015 uvádzaný pod zákonným názvom ako plán hospodárskeho rozvoja a sociálneho rozvoja obce. [↑](#footnote-ref-11)
12. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. [↑](#footnote-ref-12)
13. Zákon č. 315/2016 Z. z. o registri partnerov verejného sektora a o zmene a doplnení niektorých zákonov. [↑](#footnote-ref-13)
14. Na túto výzvu sa vzťahuje *Príručka k oprávnenosti výdavkov pre dopytovo orientované projekty OP KŽP*, verzia 1.9. [↑](#footnote-ref-14)
15. Na túto výzvu sa vzťahujú *Kritériá pre výber projektov OP KŽP, verzia 2.0*. [↑](#footnote-ref-15)
16. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-16)
17. Verejné obstarávanie sa považuje za vyhlásené:

    * pri nadlimitných zákazkách - dňom uverejnenia oznámenia o vyhlásení verejného obstarávania v európskom vestníku, s výnimkou, ak verejnému obstarávateľovi alebo obstarávateľovi nebude do 48 hodín od potvrdenia prijatia zaslaného oznámenia z európskeho vestníka doručená aj notifikácia o jeho plánovanom uverejnení. V takom prípade sa verejné obstarávanie bude považovať za vyhlásené dňom uverejnenia oznámenia o vyhlásení verejného obstarávania vo vestníku Úradu pre verejné obstarávanie bez ohľadu na to, či bolo zverejnené v európskom vestníku;
    * pri podlimitných zákazkách - dňom uverejnenia výzvy na predkladanie ponúk alebo oznámenia o použití priameho rokovacie konania vo vestníku Úradu pre verejné obstarávanie.

    Zverejnenie predbežného oznámenia alebo jeho zaslanie na zverejnenie sa nepovažuje za vyhlásenie verejného obstarávania. [↑](#footnote-ref-17)
18. Na verejné obstarávania začaté do 17. apríla 2016 sa vzťahuje zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-18)
19. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006. [↑](#footnote-ref-19)
20. Slovenská agentúra životného prostredia je sprostredkovateľským orgánom pre OP KŽP v rozsahu poverenia na základe zmluvy o vykonávaní úloh medzi riadiacim orgánom a sprostredkovateľským orgánom. [↑](#footnote-ref-20)